Το ξύλο και η γυψοσανίδα είναι από τα πιο δημοφιλή υλικά για να διαχωρίσεις τον χώρο σου και να δημιουργήσεις είτε την απόλυτη, είτε τη μερική απομόνωση.
Ειδικότερα, ένας έμπειρος επαγγελματίας μπορεί να κατασκευάσει το διαχωριστικό σου σε σταθερή μορφή εκτελώντας χρέη τοίχου ή σε κινητή μορφή λειτουργώντας ως παραβάν. Έτσι, έχεις τη δυνατότητα να απαγορεύσεις ή να επιτρέψεις την οπτική επαφή μεταξύ των δύο χώρων ανάλογα με το αποτέλεσμα που θες να έχεις. Ακόμη, μπορείς να τοποθετήσεις στο παραβάν σου ροδάκια για να το μετακινείς εύκολα σε όποιον χώρο επιθυμείς κάθε φορά να διαχωρίσεις.
Μην ξεχνάς ότι το ξύλο και η γυψοσανίδα σου επιτρέπουν να σχεδιάσεις και να χρωματίσεις το διαχωριστικό σου ανάλογα με το γούστο και τις επιθυμίες σου. Έτσι, εκτός από λειτουργικότητα θα χαρίσεις στον χώρο σου και την αίσθηση μιας όμορφης ανανέωσης.